DECIZIA 2008/732/PESC A CONSILIULUI
din 15 septembrie 2008
de punere în aplicare a Poziției comune 2004/293/PESC privind reînnoirea măsurilor stabilite în sprijinul punerii efective în aplicare a mandatului Tribunalului Penal Internațional pentru fosta Iugoslavie (TPII)
CONSILIUL UNIUNII EUROPENE,
având în vedere Poziția comună 2004/293/PESC (1), în special articolul 2, coroborat cu articolul 23 alineatul (2) din Tratatul privind Uniunea Europeană,
întrucât:
(1)
Prin Poziția comună 2004/293/PESC, Consiliul a adoptat măsuri menite să împiedice intrarea pe teritoriile statelor membre sau tranzitarea acestora de către persoane fizice angajate în activități care pot ajuta persoane aflate în libertate să continue să eludeze justiția referitor la crimele pentru care au fost puse sub acuzare de către Tribunalul Penal Internațional pentru fosta Iugoslavie (TPII) sau care acționează prin orice alte mijloace într-un mod care ar putea obstrucționa punerea în aplicare efectivă de către TPII a mandatului său.
(2)
În urma transferului dlui Radovan KARADZIC în custodia TPII la 30 iulie 2008, anumite persoane care au legături cu dl KARADZIC ar trebui eliminate de pe lista din anexa la Poziția comună 2004/293/PESC.
(3)
Lista cuprinsă în anexa la Poziția comună 2004/293/PESC ar trebui modificată în consecință,
DECIDE:
Articolul 1
Lista de persoane prevăzută în anexa la Poziția comună 2004/293/PESC se înlocuiește cu lista prevăzută în anexa la prezenta decizie.
Articolul 2
Prezenta decizie produce efecte de la data adoptării.
Articolul 3
Prezenta decizie se publică în Jurnalul Oficial al Uniunii Europene.
Adoptată la Bruxelles, 15 septembrie 2008.